Közös munka: fetch, pull és push téma

Az előző leckében megismertük a **commit** parancsot, amivel a változtatásainkat tudjuk véglegesíteni a helyi gépünkön. Ideje ezeket feltölteni egy közös Git szerverre.

A közös munka alapját a következő három parancs jelenti:

Fetch - Mi történt mostanában?

**A git fetch parancs megnézi, milyen változások történtek a szerveren.** Ezeket a változásokat le is tölti, de nem nyúl hozzá az aktuális munkánkhoz, a working directory nem változik a hatására. Ezáltal nyugodtan kiadhatjuk bármikor a parancsot, nem lesz kellementlen mellékhatása.

Pull - Jöhet minden!

**A git pull parancs letölti a változásokat a szerverről, és integrálja a saját munkánkba.** Fontos különbség a **fetch**parancshoz képest, hogy a **pull** nem egy biztonságos parancs, változni fog a mappánk tartalma, ha kiadjuk. Mindig commitoljunk, mielőtt kiadnánk a pull parancsot!

Push - Megy a munkám!

**A git push parancs feltölti a commitjainkat a szerverre.** Jegyezzük meg, csak azok a változások mennek fel, amiket **commitoltunk**! Mielőtt pusholni próbálnánk, kérjük el a szervertől a változásokat a pull paranccsal!

Dokumentáció:

* <https://git-scm.com/book/en/v2/Git-Basics-Working-with-Remotes>
* Lokálisan: **git fetch --help**
* Lokálisan: **git pull --help**
* Lokálisan: **git push --help**