Repo létrehozása saját gépen: init téma

Amikor új projektet kezdünk, az első lépések egyike a verziókövetés beállítása. A Gitben ez rendkívül egyszerű, a **git init**parancsot kell használnunk.

A git init parancs használata

Egy tetszőleges mappában kiadva a **git init** parancs létrehoz egy üres Git repót. A parancs kiadása után egy rejtett **.git** mappa jön létre ott, ahol futtattuk a parancsot. Minden verziókövetéssel kapcsolatos információt itt találunk, és ennek a mappának a törlésével tudjuk eltávolítani a Gitet a projektünkből.

Hasznos tudnivalók:

* Nem csak üres mappában adhatjuk ki az init parancsot, meglévő projektben is használhatjuk.
* Ha kétszer adjuk ki egy mappában, nem történik semmi baj, ilyenkor minden marad a régiben.
* Az **init** parancsot használhatjuk egy paraméterrel, ekkor a Git létrehozza a mappát is nekünk, pl.:

**git init projektem**

Olyan, mintha ezt írtuk volna:

**mkdir projektem**

**cd projektem**

**git init**

Dokumentáció:

* <https://git-scm.com/book/en/v2/Git-Basics-Getting-a-Git-Repository>
* Lokálisan: **git init --help**