Távoli repo klónozása: clone téma

Az előző leckében láttuk, hogyan tudunk saját repót létrehozni. Az esetek többségében azonban meglévő projekteken dolgozunk. Először is meg kell szereznünk a kódbázist, hogy dolgozni tudjunk. Erre szolgál a Git **clone** parancs. Mint a neve is mutatja, egy meglévő repót klónoz.

A Git clone parancs használata

A parancs használatához szükségünk lesz a távoli repó URL-jére. Maga a parancs így néz ki:

**git clone [url]**

Értelemszerűen az **[url]** a távoli repó URL-je. Futtatása során a clone létrehoz egy új mappát ott, ahol kiadtuk, majd lemásolja a távoli repót. Fontos tudnunk, hogy a klónozás során mindent le fog tölteni a rendszer (teljes repó történet, fájlmódosítások, stb.), így egy régebbi és nagyobb projektnél a művelet sokáig tarthat.

Hasznos tudnivalók:

* Az **clone** parancsot használhatjuk egy második paraméterrel, ekkor nem a Git határozza meg a létrehozott mappát az URL alapján, hanem mi adhatjuk meg, pl.:

**git clone [url] projektem**

Olyan, mintha ezt írtuk volna:

**mkdir projektem**

**cd projektem**

**git clone [url]**

Dokumentáció:

* <https://git-scm.com/book/en/v2/Git-Basics-Getting-a-Git-Repository>
* Lokálisan: **git clone --help**